turjo4nis/wikipedia-bn-dump-20250701 huggingface dataset:
কাদাকনাথ

কড়কনাথ বা কালি মাসি (কালো রঙের মুরগি) এক ধরনের ভারতীয় ব্রিডের মুরগি। মধ্যপ্রদেশের ঝাবুয়া গ্রামে এ জাতের মুরগির আদি নিবাস এবং বলা হয় ঝাবুওয়া গ্রামের নামানুসারে এর নামকরণ করা হয়েছে।

পুষ্টি গুণ 
কড়কনাথ মুরগির মাংসে উচ্চ মাত্রায় প্রোটিন, সামান্য পরিমাণে ফ্যাট ও ক্লোরেস্টেরল থাকে, যার ফলে মানুষের কাছে কাদাকনাথ মুরগির মাংসের চাহিদা অনেক বেশি।

রক্তচাপ নিয়ন্ত্রণ থেকে রক্তে শর্করা নিয়ন্ত্রণ, পেশীর জোর বাড়ানো, এমনকি ক্যানসার প্রতিরোধেও বিশেষ ভূমিকা পালন করে । এই মুরগিতে অ্যান্টিঅক্সিড্যান্ট এবং প্রচুর আয়রন আছে বলে মত দিচ্ছেন পুষ্টিবিদরা। সাধারণ মুরগির চেয়ে এই কালো মুরগির মাংসে কোলেস্টেরলের মাত্রা অনেক কম।এই মুরগির মাংসে শতকরা১.‌৯৪ শতাংশ ফ্যাট রয়েছে, যা অন্য প্রজাতির মুরগির মাংসের তুলনায় অনেকটাই কম। কিন্তু প্রোটিনের মাত্রা প্রায় কয়েক গুণ বেশি।

গুরুত্ব 
কড়কনাথকে পবিত্র বলে মনে করা হয়। দীপাবলির পরে এটি দেবীর উদ্দেশ্যে বলিদান করা হয়। [১] এর জাতের মধ্যে তিনটি প্রকার রয়েছে; জেট কালো, সোনালী এবং পেনসিল্ড।[২] অন্যান্য বেশিরভাগ মুরগির জাতের ১৩-২৫% এর তুলনায় জাতের মাংসে ০.––-১.০৩% পরিমাণ ফ্যাট রয়েছে। এই জাতের মাংসের একটি ভৌগোলিক পরিচিতি (জিআই ট্যাগ) রয়েছে যা ভারত সরকার কর্তৃক ৩০ জুলাই ২০১৮ তারিখে অনুমোদিত হয়েছিল।

বাণিজ্য 
প্রতি কেজি মাংসের দাম হাজার টাকা। ডিম ৫০ টাকা জোড়া।

তথ্যসূত্র 

মুরগি
মুরগির জাত
বেগম ইশরাত আশরাফ

বেগম ইশরাত আশরাফ একজন পাকিস্তানি রাজনীতিবিদ যিনি ১৯৮৫ থেকে ২০১৩ সাল পযন্ত পাকিস্তানের জাতীয় পরিষদ  সদস্য ছিলেন।

পারিবারিক জীবন 
আশরাফ  চৌধুরী জাফফার ইকবাল গুজ্জরের সাথে বিবাহবন্ধনে আবদ্ধ হয়েছেন এবং তার একটি কন্যা জায়েব জাফফার এবং একটি ছেলে চৌধুরী মুহাম্মদ ওমর জাফর রয়েছে ।  তিনি জাকা আশরাফের বোন।

রাজনৈতিক জীবন 
১৯৮৫ সালে পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পাকিস্তানের জাতীয় পরিষদে নির্বাচিত হয়েছিলেন । 

২০০২ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে তিনি পাকিস্তানের জাতীয় পরিষদে পুনর্নির্বাচিত হন।  ২০০২ সালের ফেব্রুয়ারিতে তিনি পিএমএল-এন মহিলা শাখার সভাপতি নির্বাচিত হন।  ২০০৬ সালের জুনে তিনি জাতীয় জননিরাপত্তা কমিশনের সদস্য হন। 

২০১১ সালে, পাকিস্তানের বাইরে বিদেশী অ্যাকাউন্ট এবং সম্পদ রয়েছে এমন সংসদ সদস্যদের মধ্যে তার নাম অন্তর্ভুক্ত হয়েছিল। 

২০০৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পিএমএল-এনের প্রার্থী হয়ে জাতীয় সংসদে পুনরায় নির্বাচিত হয়েছিলেন । 

তিনি ২০১৩ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন ।

তথ্যসূত্র 

জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ১৯৮৫-১৯৮৮
জীবিত ব্যক্তি
পাকিস্তানি রাজনীতিবিদ
পাঞ্জাবি ব্যক্তি
পাঞ্জাবি নারী
পাঞ্জাব প্রাদেশিক পরিষদের নারী সদস্য
পর্ন স্টার (দ্ব্যর্থতা নিরসন)

পর্ন স্টার বা পর্নস্টার বা পর্ন তারকা দিয়ে উল্লেখ করতে পারে:

 পর্নোগ্রাফিক চলচ্চিত্র অভিনয়শিল্পী, পর্নোগ্রাফিতে অভিনয় করেন এমন পুরুষ বা মহিলা অভিনেতা 
 "পর্নস্টার" (অ্যামি মেরিডিথের গান) 
 "পর্ন স্টার", ফাস্টার পুশিক্যাটের অ্যালবাম দ্য পাওয়ার অ্যান্ড গ্লোরি হোল -এর একটি গান 
 "পর্ন স্টার", ম্যাটি নয়েসের অ্যালবাম ইপি লাভ সংস ফ্রম এ ললিতা -এর একটি গান
 ''পর্ন স্টার্স'' (অ্যালবাম), প্রিটি বয় ফ্লয়েডের একটি অ্যালবাম
 পর্ন স্টার: দ্য লিজেন্ড অব রন জেরেমি, ২০০১ সালের একটি ডকুমেন্টারি, স্কট জে গিল রচিত এবং পরিচালিত, পর্ন কিংবদন্তি রন জেরেমির জীবন সম্পর্কে বিশদ বর্ণনা করেছেন 
 ''পর্নোস্টার'' (চলচ্চিত্র), একটি জাপানি চলচ্চিত্র

আরো দেখুন 

 পর্ন স্টার ড্যান্সিং, কানাডার রক ব্যান্ড মাই ডারকেস্ট ডেইস -এর প্রথম একক অ্যালবাম 
 পর্ন স্টার ডায়রিস, সেক্স স্টেশন প্রযোজিত ২০০৬ সালে তৈরি একটি ডকুমেন্টারি, যেখানে পর্ন ক্যারিয়ার এবং শিল্প সম্পর্কে সাক্ষাৎকার রয়েছে 
 পর্নোস্টার অ্যাকাদেমি, কানাডার ক্যুবেকের একটি ফরাসি ভাষার বাস্তবত টেলিভিশন সিরিজ

দ্ব্যর্থতা নিরসন পাতা
টরি ব্ল্যাক

টরি ব্ল্যাক একজন মার্কিন পর্নোগ্রাফিক অভিনেত্রী। ২০১১ সাল থেকে, তিনি প্রথম ব্যক্তি যিনি পর পর দুই বছর (২০১০ ও ২০১২) অ্যাডাল্ট ভিডিও নিউজ পুরস্কারে বছরের সেরা মহিলা পারফরমার হন।

জীবনের প্রথমার্ধ 
ব্ল্যাকের জন্ম সিয়াটল, ওয়াশিংটনে ।  তিনি ওয়েস্টার্ন ওয়াশিংটন বিশ্ববিদ্যালয় থেকে সাংবাদিকতায় স্নাতক কোর্স করেছেন।

পেশা 
ব্ল্যাক ১৮ বছর বয়সে ফ্লোরিডার ফোর্ট লৌডারডালে ক্যারিয়ার শুরু করেছিলেন যেখানে তিনি কলেজে পড়ার সময় গ্রীষ্মের ছুটিতে ছিলেন। চাকরি পাওয়ার বিষয়ে তার বাবা-মা জোর করায়, ব্ল্যাক একটি প্রাপ্তবয়স্ক প্রতিভা সংস্থার একটি বিজ্ঞাপন দেখে তার ছবি পাঠিয়েছিলেন। সংস্থাটি তাকে গ্রহণ করে এবং তাদের প্রস্তাব বিবেচনা করার পর, ব্ল্যাক তাদের প্রস্তাবে রাজি হয় এবং এক সপ্তাহ পরে এজেন্সিতে আসে। ব্ল্যাকের প্রথম দৃশ্যটি ছিল দ্য স্কোর গ্রুপের জন্য একক শেভিং ভিডিও, যা ২০০৭ সালে চিত্রায়িত হয়েছিল।  তিনি ২০০৮ সালের ডিসেম্বর মাসের পেন্টহাউস পেট অব দ্য মান্থ  ছিলেন। 

ব্ল্যাক ইতিহাসের প্রথম ব্যক্তি যিনি ২০১০ এবং ২০১১ সালে পর পর দুই বছর দুটি এভিএন মহিলা পারফরমার অফ দ্য ইয়ার অ্যাওয়ার্ড জিতেছেন। ২০১০ এবং ২০১১ সালে তিনি এক্সআরসিও অ্যাওয়ার্ডের ফিমেল পারফরমার অব দ্য ইয়ার পুরস্কারও জিতেছিলেন। ২০১০ সালে, ম্যাক্সিম ম্যাগাজিন তাঁকে পর্ন ছবির শীর্ষ ১২ মহিলার একজন হিসেবে ঘোষণা করে।  ২০১১ সালে, সিএনবিসি তাঁকে শীর্ষ ১২ জনপ্রিয় পর্ন তারকাদের একজন হিসাবে ঘোষণা করে এবং সিএনবিসি  ভিভিড এন্টারটেইনমেন্ট -এর ব্যাটম্যান এক্সএক্সএক্স : এ পর্ন প্যারোডি -তে তার ক্যাটউম্যান ভূমিকার কথা উল্লেখ করে, পাশাপাশি ২০১০ সালে এভিএন এবং এক্সবিজ জয় এবং ২০১১ সালে তার এভিএন জয় এবং এক্সবিজ ফিমেল পারফরমার অব দ্য ইয়ারে তার মনোনয়ন এসব উল্লেখ করে। ব্ল্যাক শো - টাইম টিভি নেট ওয়ার্কে রে দোনভান  সিরিজের তৃতীয় পর্ব: জেম এন্ড লোন-এ অতিথি চরিত্রে অভিনয় করেছিলেন, যেখানে তিনি পর্ন তারকা লেক্সি স্টিলের ভূমিকায় অভিনয় করেছিলেন। তিনি এল. এ. স্ল্যাশার  চলচ্চিত্রেও উপস্থিত ছিলেন। 

২০১০ সালে, ব্ল্যাক লোডেড  ম্যাগাজিন কর্তৃক এই শিল্পের সবচেয়ে আকর্ষণীয় চেহারার অধিকারী মহিলা পারফরমারের আখ্যা পেয়েছিলেন। 

ব্ল্যাক এলিগান্ট অ্যাঞ্জেলস ওয়েবসাইটের জন্য একটি ভিডিও তৈরী করে পরিচালক হিসাবে আত্মপ্রকাশ করেছিলেন, ভিডিওটি ছিল ২০১৪ সালে জুন মাসের ওয়েবসাইটটির গার্ল অব দ্য মান্থ: অ্যালিনা লি'র।

ব্যক্তিগত জীবন 
১ ডিসেম্বর, ২০১১ -এ, ব্ল্যাক ঘোষণা করেছিলেন যে, তিনি ১৪ই অক্টোবর তার বাগদত্তা লিন্ডেল অ্যান্ডারসনের একটি পুত্র সন্তানের জন্ম দিয়েছেন। 

২০১২ সালের জানুয়ারিতে, ব্ল্যাক এবং তার বাগদত্তাকে লাস ভেগাসের একটি হোটেলে গ্রেপ্তার করা হয়েছিল।  পরে ব্ল্যাক এভিএনকে দেয়া এক বিবৃতিতে জানান যে ঝগড়াঝাঁটি পার্টিতে নেশা করার ফলশ্রুতিতে এটি হয়েছিল। 

ফেব্রুয়ারি, ২০১৩ -এ ব্ল্যাক তার ব্যক্তিগত ব্লগে ঘোষণা করেছিলেন যে তিনি  দ্বিতীয় সন্তান নিয়েছেন এবং বর্তমানে তিনি চার মাসের অন্তঃসত্ত্বা।

ব্ল্যাক একটি সাক্ষাত্কারে বলেছিলেন যে, পর্নোগ্রাফিক শিল্পে কাজ করার সময় অর্থপূর্ণ ব্যক্তিগত সম্পর্ক রাখতে তার অসুবিধা হয়েছিল।

তথ্যসূত্র

বহিঃসংযোগ

 
 
 

জীবিত ব্যক্তি
মার্কিন পর্নোগ্রাফিক চলচ্চিত্র অভিনেত্রী
পেন্টহাউস পেটস্
মার্কিন মহিলা প্রাপ্তবয়স্ক মডেল
২১শ শতাব্দীর মার্কিন অভিনেত্রী
১৯৮৮-এ জন্ম
শেখ কামাল আন্তর্জাতিক ক্রিকেট স্টেডিয়াম, গোপালগঞ্জ

শেখ কামাল আন্তর্জাতিক ক্রিকেট স্টেডিয়াম গোপালগঞ্জ জেলায় অবস্থিত বাংলাদেশের একটি ক্রিকেট স্টেডিয়াম। স্টেডিয়ামটি ১৩ একর জায়গায় গড়ে তোলা হয়েছে। গোপালগঞ্জ জেলার বিভিন্ন ধরনের ক্রীড়া অনুষ্ঠান এখানে অনুষ্ঠিত হয়। এই স্টেডিয়ামটি ২০১৪ আইসিসি বিশ্ব টি-টোয়েন্টির জন্য পুনর্নবীকরণ করা হয়েছিল। স্টেডিয়ামটিতে একটি ভূগর্ভস্থ পানি নিষ্কাশন ব্যবস্থা, পুরো ছাদযুক্ত গ্যালারী, বড় পর্দা, তিনদিকে পার্শ্ব পর্দা, ফ্লাডলাইট এবং প্রেস বক্স রয়েছে। স্টেডিয়াম কমপ্লেক্সে  সুইমিংপুল, বড় ব্যায়ামগার, পৃথক বিদ্যুৎ কেন্দ্র, গাড়ি পার্কিংয়ের সুবিধা এবং মহিলাদের জন্য ক্রীড়া কমপ্লেক্স ইত্যাদি অন্তর্ভুক্ত রয়েছে।

ইতিহাস
১৯৯৬ সালে বাংলাদেশ আওয়ামী লীগ সরকার ক্ষমতায় আসলে গোপালগঞ্জে স্টেডিয়াম নির্মাণের উদ্যোগ নেয়। পরবর্তীতে সরকার বদল হলে নির্মাণকাজ বন্ধ হয়ে যায়। ২০০৯ সালে আওয়ামী লীগ সরকার হিসেবে ক্ষমতায় আসলে এই স্টেডিয়ামের নির্মাণকাজ আবার শুরু হয়। ৪৯ কোটি ৯৪ লাখ টাকা ব্যয়ে স্টেডিয়ামটি নির্মাণ করা হয়। ২০১৩ সালের ১২ নভেম্বর প্রধানমন্ত্রী শেখ হাসিনা এই স্টেডিয়াম উদ্বোধন করেন।

তথ্যসূত্র

বাংলাদেশের স্টেডিয়াম
বাংলাদেশের ক্রিকেট মাঠ
বাংলাদেশের ফুটবল মাঠ
১৯৯৯-এ বাংলাদেশে প্রতিষ্ঠিত
১৯৯৯-এ প্রতিষ্ঠিত
শাহীন-সুমন

শাহীন-সুমন (রুহুল কুদ্দুস খান শাহীন; জন্ম ২৩ আগস্ট ১৯৬৪, এবং ওয়াজেদ আলী সুমন) হলেন বাংলাদেশী চলচ্চিত্র পরিচালক যুগল। ২০০২ সালে গডফাদার চলচ্চিত্র পরিচালনার মাধ্যমে চলচ্চিত্র শিল্পে তাদের অভিষেক ঘটে। কাকন ফিল্মস প্রযোজিত এ চলচ্চিত্রটি ওই বছরের হিট চলচ্চিত্রের তালিকায় ছিল।
তারপর তারা নির্মাণ করেন বাধা, রাস্তার ছেলে, মন যেখানে হৃদয় সেখানে, খোদার পরে মা, তুমি আমার প্রেম, সমাধি, সন্তান আমার অহংকার, অন্যরকম ভালবাসা,  লাভ ম্যারেজসহ বেশ কিছু জনপ্রিয় চলচ্চিত্র। দেড় যুগেরও বেশি কর্মময় জীবনে শাহীন-সুমন পরিচালক যুগল ৫০টিরও অধিক চলচ্চিত্র পরিচালনা করেছেন।

কর্মজীবন 
তারা দুজন চলচ্চিত্র পরিচালক আবিদ হাসান বাদলের সহকারী হিসেবে চলচ্চিত্রে যাত্রা শুরু করেন। পরবর্তীকালে ২০০২ সালে তারা শাহীন-সুমন নামে একত্রে তাদের প্রথম চলচ্চিত্র গডফাদার পরিচালনা করেন শাহীন–সুমন।  দীর্ঘ কর্মময় জীবনে শাহীন–সুমন ৫০টিরও অধিক চলচ্চিত্র পরিচালনা করেছেন।

২০১২ সালের আগষ্টে ঈদুল ফিতরে মুক্তি পায় তার পরিচালিত খোদার পরে মা মুক্তি পায়। যেখানে প্রধান চরিত্রে অভিনয় করেন শাকিব খান ও সাহারা। চলচ্চিত্রটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল চলচ্চিত্র হিসেবে মর্যাদা লাভ করে। এটি ৩৭তম জাতীয় চলচ্চিত্র পুরস্কারে শাকিব খানের শ্রেষ্ঠ অভিনেতা সহ তিনটি বিভাগে পুরস্কার অর্জন করে। দীর্ঘ সময় যৌথভাবে পরিচালনা করার পর ২০১৪ সালে সুমন আলাদা হয়ে ওয়াজেদ আলী সুমন নামে এককভাবে হিটম্যান চলচ্চিত্র পরিচালনা করেন। একক পরিচালক হিসেবে শাহীনের পরিচালিত প্রথম চলচ্চিত্র ২০১৬ সালের মিয়া বিবি রাজি। এই চলচ্চিত্রের কাহিনী, চিত্রনাট্য ও সংলাপও তিনি লিখেছেন।

শাহীন ২০১৯ সালের ২৫ জানুয়ারি অনুষ্ঠিত বাংলাদেশ চলচ্চিত্র পরিচালক সমিতির কার্যনির্বাহী পরিষদের নির্বাচনে উপ-মহাসচিব পদে বিজয়ী হয়ে ২০১৯-২০ বছরের দায়িত্ব পালন করেছেন।

তিনি শাপলা মিডিয়া প্রযোজিত শাকিব খান অভিনীত বিদ্রোহী চলচ্চিত্র পরিচালনা করেছেন। এছাড়াও এটি শাহীন সুমনের পরিচালনায় শাকিব খানের একুশতম চলচ্চিত্র।

চলচ্চিত্রের তালিকা

তথ্যসূত্র

বহিঃসংযোগ 
 
 
 
 

১৯৬৪-এ জন্ম
জীবিত ব্যক্তি
বাংলাদেশী চলচ্চিত্র পরিচালক
বাংলা ভাষার চলচ্চিত্র পরিচালক
ঢাকা জেলার ব্যক্তি
এ তুমি কেমন তুমি

এ তুমি কেমন তুমি হলো ভারতীয় ছবি জাতিস্মর-এর একটি গান। গানটি গেয়েছেন বর্তমান সময়ের জনপ্রিয় শিল্পী রূপঙ্কর বাগচী এবং গানটির সুরকার কবীর সুমন। গানটির দৈর্ঘ্য ৩ মিনিট ৪ সেকেন্ড।

মুক্তি 
গানটি ১ ডিসেম্বর, ২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।
ইউটিউবে গানটির প্রচার করা হয়।

পুরস্কার 
গানটি বেশ কয়েকটি জাতীয় পুরস্কার এনেছে। রূপঙ্কর বাগচি এই গানের জন্য ২০১৩ সালে সেরা পুরুষ নেপথ্য কণ্ঠশিল্পী হিসাবে তার প্রথম জাতীয় চলচ্চিত্র পুরস্কার অর্জন করেন।

তথ্যসূত্র 

বাংলা ভাষার গান
২০১৩-এর গান
ভারতীয় গান
২০১৪-এর গান
দেলোয়ার জাহান ঝন্টু

দেলোয়ার জাহান ঝন্টু হচ্ছেন একজন বাংলাদেশী চলচ্চিত্র পরিচালক, প্রযোজক, গীতিকবি, সুরকার, চিত্রনাট্যকার, কাহিনীকার, চলচ্চিত্র সম্পাদক, চিত্রগ্রাহক, সঙ্গীত পরিচালক এবং একজন বীর মুক্তিযোদ্ধা। তিনি লিডার চলচ্চিত্র পরিচালনার মাধ্যমে পরিচালনায় আত্মপ্রকাশ করেন, পাশাপাশি এটি প্রযোজনাও করেছেন তিনি। তার পরিচালিত মুক্তিপ্রাপ্ত প্রথম চলচ্চিত্র বন্দুক, এবং এটি মুক্তি পায় ১৯৭৮ সালে। , চার দশকেরও বেশি কর্মময় জীবনে তিনি ৭৬টি চলচ্চিত্র পরিচালনা করেছেন, যা বাংলাদেশী চলচ্চিত্রে কোনো একক পরিচালকের সর্বাধিক চলচ্চিত্র পরিচালনা এবং সাড়ে তিন শতাধিক চলচ্চিত্রের জন্য চিত্রনাট্য লিখেছেন। তার সর্বশেষ পরিচালিত চলচ্চিত্র সুজন মাঝি, যা ২০২৩ সালে মুক্তি পায়।

কর্মজীবন 
দেলোয়ার জাহান ঝন্টু লিডার চলচ্চিত্র পরিচালনার মাধ্যমে পরিচালনায় আত্মপ্রকাশ করেন তিনি, এটি প্রযোজনাও করেন তিনি। তার পরিচালিত মুক্তিপ্রাপ্ত প্রথম চলচ্চিত্র বন্দুক, যা মুক্তি পায় ১৯৭৮ সালে। তার পরিচালিত উল্লেখযোগ্য চলচ্চিত্র শিমুল পারুল, প্রেমগীত, হারানো প্রেম, ঝিনুকমালার প্রেম, বউমা, সকাল-সন্ধ্যা, পালকি, জজ ব্যারিস্টার, মুজাহিদ, হাতি আমার সাথী, কন্যাদান, রূপসী নাগিন, নাচে নাগিন, রূপের রানী গানের রাজা, বিষে ভরা নাগিন, হেডমাস্টার, সবাই তো ভালবাসা চায় প্রভৃতি। তার পরিচালিত সর্বশেষ চলচ্চিত্র সুজন মাঝি, যা ২০২৩ সালে মুক্তি পায়। তিনি গরিবের রাজা চলচ্চিত্রের জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার অর্জন করেন।

এছাড়াও তিনি বাংলাদেশ চলচ্চিত্র পরিচালক সমিতির সভাপতি হিসেবেও দায়িত্ব পালন করেছেন।

নির্বাচিত চলচ্চিত্র

(পরিচালক হিসেবে)
 লিডার (১৯৭৮)
 বন্দুক (১৯৭৯)
 ওমর শরিফ (১৯৮০)
 সেলিম জাভেদ (১৯৮১)
 আল হেলাল (১৯৮২)
 নাগরানী (১৯৮৩)
 মহাল (১৯৮৪)
 ঝিনুকমালার প্রেম
 বউমা 
 সকাল-সন্ধ্যা
 মুজাহিদ (১৯৮৫)
 মাটির কোলে (১৯৮৬)
 শশী পুন্নু (১৯৮৭)
 সুখ শান্তি (১৯৮৭)
 হাতি আমার সাথী (১৯৮৭)
 পরিবার (১৯৮৭)
 অমর (১৯৮৮)
 কোহিনুর (১৯৮৮)
 ভাই আমার ভাই (১৯৮৮)
 ঘর বাড়ি (১৯৮৯)
 শিমুল পারুল (১৯৯০)
 পালকি (১৯৯০)
 জাদরেল বউ (১৯৯০)
 দুঃখিনী মা (১৯৯০)
 স্ত্রীর স্বপ্ন (১৯৯১)
 নাচে নাগিন (১৯৯১)
 নিঃশ্বার্থ (১৯৯১)
 ভাবীর সংসার (১৯৯১)
 রূপসী নাগিন (১৯৯২)
 সুখ শান্তি নাগিনীর প্রেম (১৯৯২)
 শান্তি অশান্তি (১৯৯২)
 গরিবের বন্ধু (১৯৯২)
 ভাইয়ের আদর (১৯৯৩)
 রূপের রানী গানের রাজা (১৯৯৩)
 সত্যবাদী (১৯৯৩)
 প্রেমগীত (১৯৯৩)
 নাচ নাগিনা নাচ (১৯৯৩)
 জালিমের দুশমন (১৯৯৩)
 জজ ব্যারিস্টার (১৯৯৪)
 ডাকাত (১৯৯৪)
 দেশী রংবাজ (১৯৯৪)
 চাকরানী (১৯৯৫)
 কন্যাদান (১৯৯৫)
 বুকের ধন (১৯৯৫)
 রাগ অনুরাগ (১৯৯৫)
 হাবিলদার (১৯৯৫)
 বীর বাহাদুর (১৯৯৫)
 হারানো প্রেম (১৯৯৬)
 বাঘা বাঘিনী (১৯৯৬)
 গরিবের সংসার (১৯৯৬)
 ফাঁসির আসামি (১৯৯৬)
 ২০ বছর পর (১৯৯৭)
 ফাইভ রাইফেলস (১৯৯৭)
 নীল সাগরের তীরে (১৯৯৭)
 প্রেম (১৯৯৭)
 জল দস্যু (১৯৯৭)
 রাজা বাংলাদেশী (১৯৯৮)
 গরিবের রাজা রবিন হুড (১৯৯৯)
 বিষে ভরা নাগিন (২০০০)
 দুই নাগিন (২০০১)
 বাপ বেটির যোদ্ধ (২০০১)
 বীর সৈনিক (২০০৩)
 বিজলী তুফান (২০০৪)
 সার্কাস কন্যা (২০০৪)
 নাচ রূপসী (২০০৫)
 বকুল ফুলের মালা (২০০৬)
 সবাই তো ভালোবাসা চায় (২০০৯)
 সাথী হারা নাগিন (২০১১)
 হেডমাস্টার (২০১৪)
 এপার ওপার (২০১৫)
 ৫২ থেকে ৭১ (২০১৬)
 আকাশ মহল (২০১৯) 
 তুমি আছো তুমি নেই (২০২১)
 সুজন মাঝি (২০২৩)
 অপারেশন জ্যাকপট
 বউ
 চানাচুরওয়ালা

(লেখক হিসেবে)
 প্রেমের সমাধি (১৯৭৯) (সংলাপ ও চিত্রনাট্য)

তথ্যসূত্র

বহিঃসংযোগ 
 
 

জীবিত ব্যক্তি
বাংলাদেশী চলচ্চিত্র পরিচালক
বাংলা ভাষার চলচ্চিত্র পরিচালক
জাতীয় চলচ্চিত্র পুরস্কার (বাংলাদেশ) বিজয়ী
ব্রাহ্মণবাড়িয়া জেলার ব্যক্তি
ব্রাহ্মণবাড়িয়া জেলার মুক্তিযোদ্ধা
শ্রীবিদ্যা (অভিনেত্রী)

শ্রীবিদ্যা (১৯৫৩-২০০৬) ভারতের একজন চলচ্চিত্র অভিনেত্রী ছিলেন। পঞ্চাশের দশকে মাদ্রাজ শহরে (এখন চেন্নাই) জন্ম নেওয়া শ্রীবিদ্যা মূলত মালয়ালম এবং তামিল ভাষার চলচ্চিত্রে অভিনয় করেছিলেন; স্বল্পসংখ্যক তেলুগু এবং কন্নড় চলচ্চিত্রেও কাজ করার সুযোগ হয়েছে তার। একেবারে ছোটো বয়সে শ্রীবিদ্যাকে পরিবারের জন্য আয়-রোজগারে নেমে পড়তে হয়েছিলো, তিনি প্রথমে বিভিন্ন দোকানে কর্মচারীর কাজ করতেন, এরপর কুলীর কাজ করার অভিজ্ঞতা হয়েছিলো তার। ১৯৬৬ সালে তিনি সর্বপ্রথম শিশুশিল্পী হিসেবে চলচ্চিত্র জগতে প্রবেশ করার সুযোগ পেয়েছিলেন, যে চলচ্চিত্রটিতে তিনি অভিনয় করার সুযোগ পেয়েছিলেন সেটির নাম ছিলো তিরুভারুসেলভার এবং এটিতে মহানায়ক শিবাজী গণেশন ছিলেন। এরপর শ্রীবিদ্যা বেশ কয়েকটি মালয়ালম এবং তেলুগু চলচ্চিত্রে অভিনয়ের জন্য স্বাক্ষরিত হয়েছিলেন। কৈলাস বলচন্দ পরিচালিত নুটরুক্কু নুরু (১৯৭১) নামক তামিল চলচ্চিত্রে শ্রীবিদ্যা সর্বপ্রথম একজন প্রেমিকার চরিত্রে অভিনয় করেছিলেন।

১৯৭৫ সালে শ্রীবিদ্যার বয়স ছিলো মাত্র ২২ বছর, এবছর তার অভিনীত তামিল চলচ্চিত্র অপূর্ব রাগাঙ্গাল মুক্তি পায়, চলচ্চিত্রটিতে তিনি এক বিবাহিত নারীর চরিত্রে অভিনয় করেছিলেন যার একজন তরুণী কন্যা আছে; চলচ্চিত্রটি ছিলো সত্তরের দশকের অন্যতম সাড়া জাগানো তামিল চলচ্চিত্র, কৈলাস বলচন্দ পরিচালিত চলচ্চিত্রটিতে কমল হাসন শ্রীবিদ্যার অল্পবয়স্ক প্রেমিকের চরিত্রে অভিনয় করেছিলেন।

তথ্যসূত্র

বহিঃসংযোগ
 

ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
কন্নড় চলচ্চিত্র অভিনেত্রী
চেন্নাইয়ের অভিনেত্রী
১৯৫৩-এ জন্ম
২০০৬-এ মৃত্যু
ভারতে ক্যান্সারে মৃত্যু
ভারতীয় টেলিভিশন অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
তামিল অভিনেত্রী
স্তনের ক্যান্সারে মৃত্যু
কেরল রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
তামিলনাড়ু রাজ্য চলচ্চিত্র পুরস্কার বিজয়ী
তামিল টেলিভিশনের অভিনেত্রী
হিন্দি চলচ্চিত্র অভিনেত্রী
ফরিদপুর ইউনিয়ন, কুলিয়ারচর

ফরিদপুর ইউনিয়ন পরিষদ বাংলদেশের কিশোরগঞ্জ জেলার কুলিয়ারচর উপজেলার একটি ইউনিয়ন। এর দক্ষিণে ব্রহ্মপুত্র নদ, পশ্চিমে বিন্নাবাইদ ইউনিয়ন, উত্তরে সালুয়া ইউনিয়ন ও পূর্বে ছয়সূতী ইউনিয়ন।

আয়তন 
ফরিদপুর ইউনিয়নের আয়তন ২.৭৭ বর্গ কিলোমিটার।

প্রশাসনিক কাঠামো 
ফরিদপুর ইউনিয়ন কুলিয়ারচর উপজেলার আওতাধীন একটি ইউনিয়ন পরিষদ। এই ইউনিয়নের প্রশাসনিক কার্যক্রম কুলিয়ারচর থানার আওতাধীন। কিশোরগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। নির্বাচনী আসনটি কুলিয়ারচর ও ভৈরব এই দুই থানার সমন্বয়ে ঘটিত।  এটি কিশোরগঞ্জ জেলায় অবস্থিত জাতীয় সংসদের ১৬৭নং আসন।

জনসংখ্যার উপাত্ত 
২০১১ সালের আদমশুমারি অনুযায়ী ফরিদপুর ইউনিয়নের মোট জনসংখ্যা ১৫,৩৭৭ জন। এর মধ্যে পুরুষ ৭,৮৯৭ জন এবং মহিলা ৭,৪৮০ জন। মোট পরিবার ২,১২০ টি।

যোগাযোগ ব্যবস্থা 
পায়েচালিত রিক্সা, অটোরিক্সা, সিএনজি  এই তিন প্রকারের যানবাহন দিয়ে ফরিদপুর ইউনিয়নের লোকজন  যাতায়াত করেন।

কুলিয়ারচর উপজেলা থেকে দারিয়াকান্দী বাসট্যান্ড (উপজেলা থেকে দারিয়াকান্দী বাসট্যান্ড ভাড়া ১০ টাকা) হয়ে দারিয়াকান্দী বাসষ্ট্যান্ড থেকে(দারিয়াকান্দী থেকে ফরিদপুর সিএনজি ভাড়া ভাড়া ২০ টাকা) ফরিদপুর ইউনিয়ন পরিষদ।

কিশোরগঞ্জ জেলা অফিস থেকে ৩২বাস স্টেশন রিক্সা ভাড়া ২০ টাকা, ৩২বাস ষ্টেসন থেকে বাসে দারিয়াকান্দী বাসট্যান্ড বাস ভাড়া ৪০/৫০ টাকা, দারিয়াকান্দী বাসট্যান্ড থেকে  থেকে ফরিদপুর ইউনিয়ন পরিষদ সিএনজি ভাড়া ভাড়া ২০ টাকা।

ফরিদপুর সাবু সরকার বাড়ি থেকে ফরিদপুর ইউনিয়ন পরিষদ রিক্সা ভাড়া ১০, বাংলাবাজার থেকে ফরিদপুর ইউনিয়ন পরিষদ পর্যন্ত রিক্সা ভাড়া ১৫ টাকা, আলীনগর থেকে ফরিদপুর ইউনিয়ন পরিষদ রিক্সা ভাড়া ২০, নলবাইদ থেকে ফরিদপুর ইউনিয়ন পরিষদ রিক্সা ভাড়া ১৫,  চরপাড়া থেকে ফরিদপুর ইউনিয়ন পরিষদ রিক্সা ভাড়া ১৫, নাপিতের চর থেকে ফরিদপুর ইউনিয়ন পরিষদ রিক্সা ভাড়া ২০।

শিক্ষা প্রতিষ্ঠান 

 নিম্ন মাধ্যমিক বিদ্যালয় (১)
 প্রাথমিক বিদ্যালয় (৭)
 মাদ্রাসা (২)
 মাধ্যমিক বিদ্যালয় (২)

তথ্যসূত্র

বহিঃসংযোগ 

কুলিয়ারচর উপজেলার ইউনিয়ন
বাংলাদেশ জাতীয় বিচ সকার দল

বাংলাদেশ জাতীয় বিচ ফুটবল দল আন্তর্জাতিক বিচ ফুটবল প্রতিযোগিতায়  বাংলাদেশের প্রতিনিধিত্ব করে এবং এটি বাংলাদেশ ফুটবল ফেডারেশন দ্বারা নিয়ন্ত্রিত হয়। ২০১১ সালে  হাম্বানটোটায় স্বাগতিক  শ্রীলঙ্কাকে হারিয়ে প্রথম দক্ষিণ এশীয় বিচ গেমসে বিচ ফুটবলের ইভেন্টের শিরোপা জিতে বাংলাদেশ।

তথ্যসূত্র  

বাংলাদেশে বিচ সকার
জাতীয় বিচ সকার দল
বাংলাদেশের জাতীয় ক্রীড়া দল
এশীয় জাতীয় বিচ সকার দল
মাইজা হামিদ

মাইজা হামিদ (     ) এমন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদের সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদ সদস্য এবং ২০০৮ থেকে ২০১৩ পর্যন্ত পাঞ্জাবের প্রাদেশিক পরিষদের সদস্য ছিলেন।

রাজনৈতিক জীবন 
মাইজা ২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন । 

তিনি ২০১৩ সালের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পিএমএল-এনের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।   তিনি  জানুয়ারী ২০১৭ সালে রাজধানী প্রশাসন ও উন্নয়ন বিভাগের ফেডারেল সংসদীয় সচিব হিসাবে নিযুক্ত ছিলেন। 

তিনি ২০১৩ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন ।  তার নির্বাচনের পরে, পাকিস্তান তেহরিক-ই-ইনসাফ (পিটিআই) তার নির্বাচনকে চ্যালেঞ্জ জানাতে ইসলামাবাদ হাইকোর্টে একটি পিটিশন আবেদন করে।

তথ্যসূত্র 

পাকিস্তানি রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০১৩-২০১৮
জীবিত ব্যক্তি
পাঞ্জাবি ব্যক্তি
পাঞ্জাবি নারী
পাঞ্জাব প্রাদেশিক পরিষদের নারী সদস্য
২০১৯–২০ ওয়েস্ট ইন্ডিজ ক্রিকেট দলের শ্রীলঙ্কা সফর

ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়।

দলীয় সদস্য

প্রস্তুতিমূলক খেলা

একদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিজ

একদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিজ

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

তথ্যসূত্র

বহিঃসংযোগ 

২০২০-এ শ্রীলঙ্কান ক্রিকেট
২০২০-এ ওয়েস্ট ইন্ডিয়ান ক্রিকেট
২০১৯–২০ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের শ্রীলঙ্কা সফর
২০১৫–১৬ ওয়েস্ট ইন্ডিজ ক্রিকেট দলের শ্রীলঙ্কা সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ফেব্রুয়ারি ২০২০-এ অনুষ্ঠিত হয়।

দলীয় সদস্য

প্রস্তুতিমূলক খেলা

সফরকারী ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিয়ান

একদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম ওয়েস্ট ইন্ডিয়ান

টেস্ট সিরিজ

১ম টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

তথ্যসূত্র

বহিঃসংযোগ

২০১৬-এ শ্রীলঙ্কান ক্রিকেট
২০১৬-এ ওয়েস্ট ইন্ডিয়ান ক্রিকেট
২০১৫-১৬ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের শ্রীলঙ্কা সফর
আব্দুল্লাহ ইবনে খতল

আবদুল্লাহ ইবনে খাতল (অজ্ঞাত - ৬২৯ খ্রিস্টাব্দ) একজন মুসলিম কর আদায়কারী ছিলেন। তিনি ধর্মীয় কারণে ধর্মপ্রচারক রূপে মক্কা ত্যাগ করেছিলেন। বিজয়ী মুসলমানদের পক্ষ হতে মদিনা রাজ্যের বিরুদ্ধে রাষ্ট্রদ্রোহ করার অভিযোগ আনা হয় তার নামে। মক্কার অভিযুক্ত ১২ জন বাসিন্দার মধ্যে একজনকেও দায়মুক্তি না মঞ্জুর করার আদেশে মক্কা বিজয়ের পরেই তাকে হত্যা করা হয়েছিল।

কথিত আছে যে তিনি মক্কার কাবার পর্দা ঝুলিয়েছিলেন, সেখানে তিনি আশ্রয় নেওয়ার চেষ্টা করেছিলেন। তবে কাবা ঘরে প্রবেশের আগে তার মৃত্যুদণ্ড কার্যকর করা হয়েছিল।

তথ্যসূত্র 

৬২৯-এ মৃত্যু
৭ম শতাব্দীর আরব ব্যক্তি
প্রাক্তন মুসলিম
উমায়ের ইবনে সাদ আল আনসারি

উমায়ের ইবনে সাদ আল-আনসারি ছিলেন মুহাম্মদের একজন সহচর।

শৈশব 
উমায়ের যখন ছোট ছিলেন তখন তাঁর বাবা তাকে এবং তাঁর মাকে দরিদ্র ও নিঃস্ব করে মারা যান। শেষ পর্যন্ত তার মা মদিনার অন্যতম ধনী ব্যক্তি জুলাস ইবনে সোয়াদের সাথে পুনরায় বিবাহ বন্ধনে আবদ্ধ হন।

ইসলাম গ্রহণ 
জুলাস ছিলো স্বনামখ্যাত আল-ওউস জাতির সন্তান। মাত্র দশ বছর বয়সে উমায়ের নবী মুহাম্মাদের কাছে ইসলাম গ্রহণ করে একজন মুসলমান হয়েছিলেন এবং অল্প বয়সেই মসজিদে ব্যাপক পরিচিতি লাভ করেন।

অবদান 
৬৩০ সালে বাইজেন্টাইন বাহিনীর বিরুদ্ধে তাবুক অভিযানে নেতৃত্ব দেওয়ার জন্য মুহাম্মদ তাকে নেতা ঘোষণা করেছিলেন। তিনি মুসলমানদের প্রয়োজনীয় প্রস্তুতি নেওয়ার নির্দেশ দিয়েছিলেন।

সেনাবাহিনী রওনা হওয়ার কিছুক্ষণ আগে উমায়ের মসজিদে নামাজ আদায় করে বাড়ি ফিরে আসেন। তিনি তার সৎপিতা জুলাসের অভিযানের জন্য প্রস্তুতি এবং মনোবলের ক্ষেত্রে অনিচ্ছা দেখতে পেলেন। উমায়ের মসজিদে গিয়ে যা দেখেছিলেন তা বর্ণনা করেছিলেন - "যুবকরা যারা সেনাবাহিনীতে নাম লেখাতে এসেছিলো এবং পরিবহণের অপ্রতুলতার কারণে প্রত্যাখ্যান করেছিলেন।" জুলাস তাদের বলছিলেন "মুহাম্মদ যদি নিজেকে নবী বলে দাবী করা সত্য হয় তবে আমরা সবাই গাধার চেয়েও খারাপ। "জুলাসের প্রতিক্রিয়ায় উমায়ের হতবাক।

উমায়ের যা শুনেছিলেন তা বিশ্বাস করতে পারেননি। তাকে জুলাসের সাথে সম্পর্ক রক্ষা করার এবং তার বিশ্বাসঘাতকতা ও ভণ্ডামি মোকাবেলার মধ্যে বেছে নিতে বাধ্য করা হয়েছিল।
পছন্দটি বেদনাদায়ক ছিল, তবে তিনি মসজিদে গিয়ে মুহাম্মদকে তার সৎ বাবার কাছ থেকে যা শুনেছিলেন তা জানিয়েছিলেন। মুহাম্মদ তখন জুলাসকে ডেকে পাঠালেন যিনি তার বিরুদ্ধে অভিযোগ অস্বীকার করে দাবি করেছিলেন যে তাঁর সৎসন্তান মিথ্যা বলেছেন।

উমায়ের তখন দোয়া করলেন:

"হে প্রভু, আমি আপনাকে যা বলেছি তা যাচাই করার জন্য আপনার নবীকে একটি ওহী প্রেরণ করুন।"

সাহাবায়ে কেরাম উমাইরের কাছ থেকে ফিরে যাওয়ার সাথে সাথে তারা দেখতে পেল যে মুহাম্মদ সাড়াপ্রাপ্ত হয়েছেন। ওহী পেয়ে তিনি তেলাওয়াত করেছেন:

يَحْلِفُونَ بِاللّهِ مَا قَالُواْ وَلَقَدْ قَالُواْ كَلِمَةَ الْكُفْرِ وَكَفَرُواْ بَعْدَ إِسْلاَمِهِمْ وَهَمُّواْ بِمَا لَمْ يَنَالُواْ وَمَا نَقَمُواْ إِلاَّ أَنْ أَغْنَاهُمُ اللّهُ وَرَسُولُهُ مِن فَضْلِهِ فَإِن يَتُوبُواْ يَكُ خَيْرًا لَّهُمْ وَإِن يَتَوَلَّوْا يُعَذِّبْهُمُ اللّهُ عَذَابًا أَلِيمًا فِي الدُّنْيَا وَالآخِرَةِ وَمَا لَهُمْ فِي الأَرْضِ مِن وَلِيٍّ وَلاَ نَصِيرٍ

জুলাস মুহাম্মদের দিকে ফিরে বললেন, "আমার ভুল হয়ে গেছে। উমাইর সত্য বলেছে, আমিই মিথ্যা বলেছি। আমি অনুতাপ স্বীকার করে আল্লাহর কাছে ক্ষমা চাচ্ছি..."

জুলাস তাওবা করেছিলেন এবং এরপরে বিশ্বস্ত মুসলমান হিসেবেই বেঁচে ছিলেন। যখনই উমায়েরের কথা বলা হত, জুলাস বলতেন:

"আমার আল্লাহ উমাইরকে আমার পক্ষ থেকে সদুপদেশ দিয়েছিলেন। তিনি অবশ্যই আমাকে কুফর থেকে রক্ষা করেছেন এবং আমার ঘাড়কে জাহান্নামের আগুন থেকে রক্ষা করেছেন।"

তথ্যসূত্র 

৭ম শতাব্দীর আরব ব্যক্তি
পুরুষ সাহাবা
সাহাবা